— L- Fl-imħabba li għandu Alla għal gżiritna, bagħat lil Dun Ġorġ Preca b'messaġġ li kien għal żmienu u għadu jgħodd għal żmienna: 'Ħobbu t- tagħlim ta' l-Evanġelju kif tfissru l-Knisja. Il-fidi tagħkom ma jkollhiex għeruq b'saħħithom jekk ma tkunx mibnija fuq it-tagħlim'. Fit-3 ta' Ġunju, il-Papa Benedittu XVI se jikkanonizzah f'Ruma u se jkun meqjum fil-Knisja Universali bħal San Ġorġ Preca, l-ewwel qaddis Malti. Hija xorti kbira għal Malta u għas-Soċjetà tal-MUSEUM li din is-sena qed tiċċelebra l-mitt sena mit-twaqqif tagħha. Il-Beatu Dun Ġorġ Preca twieled fit-12 ta' Frar 1880, fil-Belt Valletta, imma trabba l-Ħamrun. Meta kien żagħżugħ seminarista, marad u ħadd ma kien jemmen li għad ifiq u jsir saċerdot. Il- Professur Enrico Meli qal lil missieru, is-Sur Vinċenz Preca: 'Ċens, tixtrilu xejn, la kalċi u lanqas pjaneta, għax imutlek żgur. Imma Alla kellu ħsieb ieħor għal dan iż-żagħżugħ. Ftit qabel l-ordinazzjoni, ħa saħħtu mill-ġdid u fit-22 ta' Diċembru kien ordnat saċerdot mill- Arċisqof Pietru Pawl Pace, fil-Konkatidral ta' San Ġwann. Minn qabel ma qaddes huwa kien jiltaqa' ma' xi żgħażagħ fil-għalqa ta' quddiem il-knisja ta' San Gejtanu, il-Ħamrun. Ħsieb Dun Ġorġ kien li jiġborhom u jgħallimhom. Tgħidx kemm ħa paċenzja bihoml Dun Ġorġ saħħarhom. Kien hawn injoranza kbira dak iż-żmien f'dak li hu tagħlim reliġjuż. Hu kien jgħallimhom il- veritajiet tal-Fidi Nisranija. Krew l-ewwel dar fin-numru 6, Triq Fra Diegu u dan kien il-bidu tal-MUSEUM. Il-ġurnata kienet is-7 ta' Marzu 1907, sewwasew mitt sena ilu. Dun Ġorġ kellu l-ħsieb li jifforma għaqda Programm tal-Festa 2007. Dun Ġorġ Preca ewwel qaddis Malti ta' ġuvintur u xebbiet ''li jkunu kapaċi jgħallmu lill-oħrajn' (2 Timotju 2,2). Lis-soċi tal-bidu rawwimhom fit-tagħlim sod tal-Knisja u fl- Iskrittura, ħaġa tassew ġdida għal dak iż-żmien, meta l-biċċa l-kbira tan-nies ma kinitx taf tikteb u taqra. Tahom il-Bibbja f'idejhom biex jaqrawha u jistudjawha. Dun Ġorġ kien tassew qassis profetiku Malti fil-bidu tas-seklu għoxrin. Dun Ġorġ ma riedx tagħlim biss, imma li jifforma membri li jagħtu xhieda b'ħajjithom u jkunu ta' eżempju tajjeb. Ir-regola li kitbilhom hi mibnija fuq l-imitazzjoni ta' Kristu Kurċifiss. Ġesti kien fil-qalba ta' ħajtu. Dun Ġorġ qatt ma fittex unuri jew xi ġid materjali. Kien iħobb is- satra u jfittex dejjem il-glorja t' Alla. Kellu qima kbira lejn il-misteru tal- Inkarnazzjoni. Għalhekk fis-sena 1921, fil- Ħamrun, organizza l-ewwel purċissjoni bil- Bambin f'Lejlet il-Milied. Dun Ġorġ kien wisq devot tal-Madonna. Huwa kiteb talb mill-isbaħ lill-Verġni Marija. Kellu devozzjoni lejn il-Midalja Mirakoluża u ried li l-kappella tad-Dar Ġenerali tal-MUSEUM, il-Blata l-Bajda, tkun iddedikata lilha. Darba kellu nkwiet serju u kien imħasseb ħafna x'se jaqbad jagħmel. Jirrakkonta li hu u tiela' t-taraġ tad-dar tiegħu ħares lejn inkwadru żgħir tal-Madonna tal-Bon Kunsill li hu kien xtara mingħand regettier minn Ħal Tarxien. Sama' leħen ġej mill-kwadru jgħidlu ''Serva silentium' jiġifieri 'Żomm is-skiet'. Dun Ġorġ obda u sab il-paċi. Dwar id-devozzjoni lejn ir-Rużarju, Dun Ġorġ kien jgħid: ''Sa nofs il-lejl, il-Madonna tkun tistenniena biex ngħidu r-Rużarju'. Dun Ġorġ miet fis-7.45 ta' filgħaxija, filwaqt li fil-parroċċi kollha madwar Malta hafna nies kienu jitolbu għalih. Il-ġurnata kienet il-Ħamis, 26 ta' Lulju 1962. (Quddiem il-Knisja Parrokkjali) Għas-servizz tiegħek, issib il-bżonnijiet li jkollok Fiż-żjara li għamel il-Papa Ġwanni Pawlu II f'Malta, f'Mejju 2001, huwa għamel lil Dun Ġorġ Preca Beatu u l-Papa Benedittu XVI se jiddikjarah qaddis f'Ruma fit-3 ta' Ġunju 2007. Fid-diskors tiegħu li l-Papa Ġwanni Pawlu II għamel nhar id-9 ta' Mejju 2001 lill-membri tal- MUSEUM miġbura fil-Blata l-Bajda qalilhom: Il-Fundatur tagħkom kellu devozzjoni speċjali għall-kelmiet Verbum Dei caro factum est … Hawn fil-fatt jinsab il-pedament tal-vokazzjoni tagħkom u l-appostolat tagħkom'. Is-soċjetà tal-MUSEUM hija monument ħaj ta' dan il-kbir benefattur tal-poplu Malti u l-providenza t'Alla riedet li jaħbtu flimkien il-kanonizzazzjoni ta' Dun Ġorġ u l-għeluq il-mitt sena mit-twaqqif tal-MUSEUM f'Malta. Il-Beatu Dun Ġorġ Preca kien 'il-bniedem tal-paradoss. Tawh ftit xhur ħajja … u għex ħajja twila saċerdotali ta' ħamsa u ħamsin sena. Fid-dinja kien mimli bil- ħwejjeġ tas-sema u qatt ma fittex dawk ta' l-art .. imma mill-Mulej issa narawh jittallab għalina mis-Sema l-grazzji li neħtieġu'. krammnzzs W' i/)2ellWI f jil -umamnzazao Director: Martin Mizzi